b'\n_START_ARTICLE_\nAscent\n_START_PARAGRAPH_\nAscent je studentski \xc4\x8dasopis Sveu\xc4\x8dili\xc5\xa1nog odjela za stru\xc4\x8dne studije Sveu\xc4\x8dili\xc5\xa1ta u Splitu. To je \xc4\x8dasopis usmjeren u prvom redu studentima tehni\xc4\x8dkih i ekonomskih studija, ali i studentima drugih srodnih fakulteta te zainteresiranima za ekonomiju, tehnologiju i zbivanja na Odjelu za stru\xc4\x8dne studije.\n_START_SECTION_\nKratki opis\n_START_PARAGRAPH_\nPokretanjem studentskog \xc4\x8dasopisa Odjela za stru\xc4\x8dne studije cilj je bio bolje povezati i informirati studente, te izraditi kvalitetan promid\xc5\xbebeni materijal za budu\xc4\x87e studente. Tako\xc4\x91er, namjera je bila da \xc4\x8dasopis predstavlja kroni\xc4\x8dar doga\xc4\x91aja o radu Odjela u pro\xc5\xa1losti. Inicijator izdavanja i prvi glavni urednik \xc4\x8dasopisa je student Kre\xc5\xa1imir Poljak uz potporu Studentskog zbora Odjela. Nakon izlaska prvog broja glavna tema koja se obra\xc4\x91uje u \xc4\x8dasopisu su relevantni studentski projekti koji predstavljaju ekonomski i dru\xc5\xa1tveni dobitak. \xc4\x8casopis je uskla\xc4\x91en sa standardima ISSN ureda za Hrvatsku. Dostupan je na svima sastavnicama Sveu\xc4\x8dili\xc5\xa1ta u Splitu te u Nacionalnoj i sveu\xc4\x8dili\xc5\xa1noj knji\xc5\xbenici u Zagrebu.\n_START_SECTION_\nNaziv\n_START_PARAGRAPH_\nNaziv \xc4\x8dasopisa \xe2\x80\x9eAscent\xe2\x80\x9c u prijevodu sa engleskog na hrvatski zna\xc4\x8di \xe2\x80\x9eUspon, Uzlet\xe2\x80\x9c. Osim \xc5\xa1to je jednostavan, lako pamtljiv i upe\xc4\x8datljiv, simbolizira poslovni uzlet \xc4\x8diji je temeljni postulat obrazovanje i cjelo\xc5\xbeivotno usavr\xc5\xa1avanje.\n_START_SECTION_\nFormat\n_START_PARAGRAPH_\n\xc4\x8casopis izlazi u tiskanom izdanju koje izlazi jednom u semestru, u velja\xc4\x8di i listopadu. Sastoji se od \xc5\xa1est stalnih rubrika: Student project, Poduzetni\xc4\x8dki inkubator, Stru\xc4\x8dni student, Erasmus, Unisport, OSS Kalendar.\n_START_SECTION_\nSuradnici\n_START_PARAGRAPH_\n\xc4\x8clanke u Ascentu pi\xc5\xa1u sada\xc5\xa1nji i biv\xc5\xa1i studenti Odjela te \xc4\x8dlanovi studentskih udruga Upit i AlumniUmbra. \xc4\x8casopis je otvoren i prema studentima srodnih fakulteta koji bi \xc5\xbeeljeli u svojim \xc4\x8dlancima obraditi zajedni\xc4\x8dke teme. Tisak i lektura u potpunosti su financirani od strane Odjela.'